‫- סדרה מקורית של NETFLIX -‬
‫כוח מוחלט.‬
‫בחייך… אתה יודע שאתה רוצה בזה.‬
‫אתה רק לא יודע איך להשיג את זה.‬
‫אבל אני יודע.‬
‫יש מדריך.‬
‫סדרה של שיטות‬ ‫שהרודנים הידועים לשמצה בהיסטוריה‬
‫השתמשו בהן כדי להשיג כוח בל־יתואר,‬
‫כל אחד בדרכו הייחודית.‬
‫- 1. לבצע השתלטות‬ ‫אדולף היטלר -‬
‫- 2. לחסל את היריבים‬ ‫סדאם חוסיין -‬
‫- 3. להשליט טרור‬ ‫אידי אמין -‬
‫- 4. לשלוט על האמת‬ ‫יוסיף סטלין -‬
‫- 5. לכונן חברה חדשה‬ ‫מועמר קדאפי -‬
‫טוב, יש מלכוד קטן אחד:‬
‫הדרך הזאת מצריכה‬ ‫קבלת החלטות לא נעימות.‬
‫אבל מי אמר שקל להיות שליט?‬
‫רוצה להציץ בפנים?‬
‫כשאני אומר ״רודן״,‬ ‫מה הדבר הראשון שעולה לך בראש?‬
‫- רודן: שליט אכזר ודכאני -‬
‫לא. פשוט מדי.‬
‫רודנות היא שיטת ממשל לאנשים שרוצים תוצאות.‬
‫כשבוחנים את ההיסטוריה האנושית,‬ ‫החופש אינו הנורמה.‬
‫אנחנו אוהבים ששולטים בנו.‬
‫כשחיים בתקופה קשה,‬
‫נשמעת קריאה לאדם שיבוא,‬ ‫ימצא את הרגע שלו, ויגיד:‬
‫״רק אני יכול לפתור את כל הבעיות״.‬
‫זה בדיוק מה שעשו‬ ‫הרודנים המצליחים ביותר בהיסטוריה:‬
‫- ברלין 1934/1939 -‬
‫שינו את החברות שלהם מהקצה אל הקצה.‬
‫אם תשחזר את דרכם, צעד־צעד,‬
‫תוכל לעשות זאת גם אתה!‬
‫קיים מדריך לרודנות.‬
‫אם אתה רוצה להיות רודן,‬ ‫פשוט תעשה את אותם דברים.‬
‫זהו.‬
‫אבל, כהכנה לצעד הראשון,‬
‫אתה צריך להיבדל מן ההמון,‬ ‫ולתפוס את מושכות השלטון.‬
‫כאן מתחיל סיפורנו:‬
‫עם צייר הנופים הכושל‬
‫שהמציא את עצמו מחדש‬ ‫בתפקיד האיש החזק ביותר בעולם.‬
‫- ספטמבר 1934‬ ‫חודש לאחר הפיכתו של היטלר לדיקטטור -‬
‫הנה הוא: אדולף היטלר,‬
‫רק חודש לאחר שהפך לשליט המוחלט של גרמניה.‬
‫אז איך בדיוק אדולף היטלר‬ ‫הפך לאדולף היטלר?‬
‫מה תוכל ללמוד ממנו בדרכך אל השלטון?‬
‫- *האיורים באדיבות אדולף היטלר -‬
‫היטלר, בשנות ה־20 לחייו,‬
‫היה אומן כושל, מתוסכל, עני, ונטול חברים.‬
‫ראיינתי אדם שפגש את היטלר,‬
‫והוא אמר, ״הוא ממש לא הרשים אותי.‬
‫הוא היה רזה ושדוף,‬ ‫לחיצת היד שלו הייתה רפה…״‬
‫איך קרה שהאיש הזה, לבסוף,‬ ‫סחף בכוח הכריזמה שלו‬
‫מדינה אדירה באמצע אירופה במאה ה־20?‬
‫למעשה, זה פשוט מאוד:‬
‫אם אתה רוצה לשלוט,‬
‫קודם כול, עליך להאמין שאתה יכול.‬
‫- שיטה: האמן בעצמך -‬
‫יש לרודנים מין ביטחון מגלומני ביכולותיהם.‬
‫זה מצרך חיוני.‬
‫הם נוטים לראות בעצמם גואלים.‬
‫הם משוכנעים, לעתים קרובות,‬
‫שרק הם יכולים להציל את העולם‬
‫ולהפוך את העולם למקום טוב יותר.‬
‫במילים אחרות: הם מיוחדים.‬
‫וכפי שתראו, היטלר לא היה היחיד שחשב כך.‬
‫הקרינו את הסרט.‬
‫לפי האגדה בקוריאה הצפונית,‬ ‫ברגע שבו נולד קים ג׳ונג־איל,‬
‫כוכב חדש ובוהק האיר את השמיים,‬
‫קשת כפולה הופיעה,‬
‫והחורף נהפך לאביב.‬
‫סדאם חוסיין טען שנבחר בידי אלוהים‬ ‫כדי לשלוט בעיראק לנצח,‬
‫ואמר שהמקרים בהם חמק ממוות‬ ‫מוכיחים שיש לו חסד עליון.‬
‫רודן האיטי, פרנסואה דובליה, הכריז‬
‫שהוא יצור נצחי,‬
‫ושכוחות הוודו שלו‬ ‫גרמו להתנקשות בנשיא קנדי.‬
‫מי יכול להכחיש זאת?‬
‫אבל איפה תמצא את המקור‬ ‫לאמונה העל־טבעית שלך?‬
‫- 16 שנים לפני עליית היטלר לשלטון -‬
‫לטענת היטלר,‬ ‫הוא מצא את שלו במקום מאוד לא צפוי:‬
‫בשדות הקטל של מלחמת העולם הראשונה.‬
‫באחד הימים, בזמן שירותו,‬ ‫הוא שמע קול מוזר מעביר מסר:‬
‫״זוז״.‬
‫כמה מחבריו ליחידה נהרגו במקום,‬
‫אך היטלר יצא ללא פגע.‬
‫מאוחר יותר, לקראת סוף המלחמה,‬
‫היטלר ויחידתו נפגעו מגז חרדל בקרב איפר.‬
‫בזמן התאוששותו בבית חולים באזור,‬ ‫כומר מוסר להיטלר את הבשורות הרעות:‬
‫מלחמת העולם הראשונה תמה.‬
‫גרמניה נכנעה.‬
‫מרוב הלם, הוא מאבד את חוש הראייה לחלוטין.‬
‫זהו ״עיוורון היסטרי״.‬
‫ואז, ממעמקי יאושו,‬
‫עולה חזון מפואר לעתיד ארצו.‬
‫מרגע זה ואילך,‬ ‫היטלר לא פקפק בייעודו המיוחד.‬
‫היטלר אמר פעם,‬
‫״אני צועד בביטחון,‬ ‫כמו סהרורי, אל עבר גורלי״.‬
‫מרגע שמצא את המשימה שלו לגרמניה,‬ ‫הוא היה על טייס אוטומטי.‬
‫שום דבר לא הסיח את דעתו מהמטרה.‬
‫וזה סוג הביטחון העצמי‬ ‫שכל רודן צריך כדי להתקדם.‬
‫אם כי אפשר לקרוא לזה גם בשם אחר.‬
‫הדיקטטור בפוטנציה‬ ‫הוא לרוב נרקיסיסטי ביותר,‬
‫מאמין שהוא עומד במרכז היקום,‬
‫ושכל דבר חייב לקרות בהתאם לרצונו.‬
‫וזה שונה מאוד מבני אדם רגילים.‬
‫אולי זה לא דבר רע כל כך.‬
‫אבל לפני שתוכל להגשים את גורלך,‬
‫יש עוד כמה אתגרים גדולים‬ ‫שתצטרך להתגבר עליהם.‬
‫בתור התחלה, אתה עוד לא מנהיג אף אחד.‬
‫כדי להשיק את עלייתך לשלטון,‬
‫תזדקק למסר שיהדהד בנשמתם של האנשים,‬
‫ויש נקודת פתיחה בטוחה אחת.‬
‫- שיטה: ההתרעמות מוכרת -‬
‫בעולם מושלם, החברה שלך לא הייתה זקוקה‬ ‫להנהגתו הקשוחה של רודן,‬
‫אבל הבט סביב. האנשים זועמים,‬
‫ומחפשים את מי להאשים.‬
‫טרוריסטים! מפלצות!‬
‫הגאונות טמונה בהבנת טבעה של התרעומת‬
‫שכבר קיימת,‬
‫ובהצגת עצמך כדרך להתגבר על כך,‬
‫כדרך להתנקם באנשים השנואים.‬
‫רוצה לזכות בתשומת לבם של בני העם?‬ ‫המדריך אומר בבירור:‬
‫הראה להם שאויביהם הם אויביך.‬
‫- אינטלקטואלים -‬
‫- משוקצים -‬
‫…ושאתה זה שיראה להם.‬
‫- נשים קלות דעת -‬
‫- ליברלים, מהגרים -‬
‫כמו שהם עשו.‬
‫מגיל צעיר, מנהיג לוב לעתיד, מועמר קדאפי,‬
‫נשא נאומי חוצבי להבות נגד המונרכיה‬ ‫שנתמכה בידי המערב אותה כינה ״מושחתת״,‬
‫והתקבל כגיבור‬ ‫כשתפס מידיהם את השלטון בהפיכה.‬
‫אביה של קוריאה הצפונית, קים איל־סונג,‬ ‫עלה לגדולה כשהזכיר לבני עמו‬
‫את ההשפלות שספגו‬
‫מידי צבא יפן הכובש.‬
‫וכשאידי אמין עלה לשלטון,‬ ‫הוא מיקד את תסכולם של תושבי אוגנדה‬
‫בשליטה הקולוניאלית שלה לשעבר, בריטניה.‬
‫אנחנו נדאג לסלק אותם מאוגנדה.‬
‫שהאימפריאליזם הבריטי יסתיים.‬
‫- 15 שנה לפני עליית היטלר לשלטון -‬
‫אחרי מלחמת העולם הראשונה,‬ ‫האינפלציה השתוללה בגרמניה,‬
‫האבטלה הייתה נרחבת,‬
‫ואנשים נאלצו לסחוב דליים מלאים בכסף‬ ‫כדי לרכוש כיכר לחם.‬
‫ואחד מאותם תושבים מתוסכלים‬ ‫היה אדולף היטלר בן ה־30,‬
‫שעמד לעשות צעד מכריע‬ ‫בדרכו אל השלטון.‬
‫מינכן, 1919.‬
‫אדולף היטלר הוא אומן מובטל‬ ‫שכמה מטבעות ספורים בכיסו,‬
‫ויש לו דעות מוצקות‬ ‫בשאלה איפה הכול השתבש,‬
‫ומי אשם בזה.‬
‫היטלר התקבל לעבודה כקצין מודיעין צבאי.‬
‫משימתו הראשונה: להשקיף על פגישה‬
‫של ארגון ימין אנטישמי‬
‫בשם ״מפלגת הפועלים הגרמנית״.‬
‫שולחיו של היטלר מצפים ממנו שינמיך פרופיל,‬ ‫ירשום סיכומים, וידווח להם.‬
‫אך היטלר לא הצטיין בצייתנות לפקודות.‬
‫שנים של זעם ותסכול פרצו מתוכו.‬
‫הוא התפרץ נגד הקונספירציה היהודית‬ ‫שמדכאת את העם הגרמני הגאה.‬
‫לפני שנמשיך,‬
‫אתן לאיש הזה לספר לכם‬ ‫על תאוריית הקונספירציה שהיטלר מכר.‬
‫היטלר אמר, בקיצור,‬
‫שבעלי ההון בוול סטריט,‬ ‫והקומוניסטים במוסקבה,‬
‫משתייכים כולם לאותה מזימה יהודית.‬
‫וזה נראה מגוחך,‬ ‫אבל היטלר שכנע את העם הגרמני בזה.‬
‫מגוחכים או לא,‬ ‫דבריו של היטלר מתקבלים היטב.‬
‫כעת, כחבר במפלגה,‬
‫היטלר מתכונן להופעותיו באובססיביות.‬
‫הנאומים שלו היו מלאים בדברי שנאה.‬
‫על הצורך לטהר את גרמניה מיהודים,‬
‫על מסע הנקמה שלו נגד השפלתה של גרמניה.‬
‫על גאווה לאומית,‬ ‫והצורך של גרמניה לעלות שוב.‬
‫עד מהרה, היטלר התמנה כמנהיג המפלגה,‬
‫שקיבלה שם חדש:‬
‫״מפלגת הפועלים הגרמנית‬ ‫הנציונל־סוציאליסטית״,‬
‫או בקצרה, ״הנאצים״.‬
‫כעת הייתה להיטלר פלטפורמה‬ ‫לביטוי הזעם שלו,‬
‫וקבוצה של מאמינים שסרו למרוּתו.‬
‫בעיני גרמנים רבים,‬
‫הוא אמר את מה שהם חשבו בסתר,‬
‫אבל לא היו מסוגלים לבטא.‬
‫מדוע זו שיטה יעילה כל כך?‬
‫זה מפני שאתה נותן לאנשים רשות‬ ‫להיות מי שהם.‬
‫תלונה משותפת מקרבת בין אנשים,‬
‫ונלווית לזה תחושה טובה מאוד,‬
‫משום שאתה חש סולידריות,‬
‫ומשום שיש לך מנהיג חזק‬
‫שמנהיג אותך, נגד אותו מיעוט,‬
‫או אותו איום מבחוץ.‬
‫קשה להאמין שאנשים ימהרו כל כך‬
‫להאשים אחרים במזלם הרע, נכון?‬
‫- אל תאמינו לתעמולה היהודית!‬ ‫קנו רק מגרמנים! -‬
‫בואו לא ננסה לטעון שהגרמנים בשנות ה־20‬
‫היו אנשים רעים יותר ממי שאנחנו היום.‬
‫אם אתה באמת מאמין‬
‫שישנו אויב פנימי,‬
‫אתה מצפה שהפוליטיקאים שלך‬ ‫יעשו משהו בנדון.‬
‫קל לנו מאוד לשבת פה ולהגיד,‬
‫״בחיים לא הייתי נופל בקסמיו‬ ‫של רודן כמו היטלר״.‬
‫אני מבטיח לך: היית נופל.‬
‫אבל כדי לצבור כוח אבסולוטי,‬
‫מסר מרתק לא יספיק לך.‬
‫עליך גם למכור את השליח.‬
‫המדריך יעזור לך.‬
‫- שיטה: להיות איש של העם -‬
‫כרודן, פרצופך יהיה פרצופה של המדינה.‬
‫כיצד תציג את פרצופך?‬
‫זה תלוי רק בך.‬
‫אבל בשלב מוקדם זה במסע שלך,‬
‫המדריך מציע עצות ספציפיות‬ ‫לעיצוב התדמית שלך.‬
‫תראה לבני העם שלך שאתה אחד מהם.‬
‫זקוק לדוגמאות?‬
‫הרודן האיטלקי בניטו מוסוליני‬
‫התגאה בהיותו ״איש העם״,‬
‫והרבה להזכיר את מוצאו הצנוע,‬ ‫כבנו של נפח בעיירה קטנה.‬
‫בתחילת שלטונו,‬
‫אידי אמין הרבה לנהוג‬ ‫ברחבי אוגנדה בג׳יפ פתוח,‬
‫ונהג לנגן באקורדיון באירועים פומביים.‬
‫מועמר קדאפי הפגין‬ ‫את הקשר שלו לשורשיו הבדואיים‬
‫כשלבש בגדים מסורתיים,‬ ‫ודרש ללון באוהל במסעותיו.‬
‫מי מתאים יותר להגשמת חלומותיו של עם‬
‫מאשר אדם שמרגיש מה שהם מרגישים,‬
‫חולם מה שהם חולמים?‬
‫סימן היכר של רודנים מצליחים‬
‫הוא שהם יוצרים היתוך בין עצמם לבין הציבור.‬
‫הם באים ואומרים,‬ ‫״אני אתם ואתם אני.‬
‫אנחנו מין אורגניזם קולקטיבי״.‬
‫היטלר הרבה לומר זאת בנאומיו.‬
‫אני מעוניין בעם הגרמני בלבד,‬ ‫ושייך לו בלבד.‬
‫ולעם הגרמני הזה אני מעניק מעצמי.‬
‫כשאתה יוצר לך תדמית של ״איש העם״,‬
‫הדברים הקטנים עושים הבדל גדול.‬
‫היטלר לא התלבש בבגדי פאר.‬
‫הוא תמיד לבש מדים.‬
‫העובדה שהוא בא משוחות מלחמת העולם הראשונה,‬
‫האמונה שהמלחמה בונה את האדם…‬
‫הוא הבין שזה צעד חשוב מאוד‬
‫כדי לרכוש את אמון הציבור‬ ‫ולבסס את התמיכה בו.‬
‫ומה בנוגע ל…‬
‫שפם הזה?‬
‫השפם שינה את צורתו,‬
‫מהשפם הארוך מימי מלחמת העולם הראשונה,‬ ‫מהתמונות המוקדמות של היטלר.‬
‫משהו גרם לו לשנות את המראה שלו.‬
‫אחת התאוריות גורסת‬ ‫שהוא גזם את שפם ״קייזר וילהלם״ שלו‬
‫בתקופת המלחמה, כדי שיוכל לעטות מסכת גז.‬
‫תאוריה אחרת גורסת שהוא השתמש בתער שלו‬ ‫כדי לחקות גיבור גרמני מהתקופה,‬
‫הנס קפן.‬
‫לא בטוח שהיטלר התכוון‬ ‫לקנות את תהילתו באמצעות גילוח,‬
‫אבל לפעמים, כשאתה רודן־לעתיד…‬
‫פשוט יש לך מזל.‬
‫התוצאה הסופית הייתה‬ ‫שפם ״מברשת שיניים״ קלאסי,‬
‫כמו זה שגידלו גברים‬ ‫מהמעמד הבינוני והנמוך‬
‫ברחבי אירופה.‬
‫היטלר בעצם אמר, ״אני בא מרקע כזה״.‬
‫עכשיו, משהבהרת את החיבור‬ ‫בינך לבין פשוטי העם,‬
‫אולי אתה מרגיש שהרגע הגורלי שלך הגיע.‬
‫אבל אל תמהר.‬
‫כדי לעשות היסטוריה,‬ ‫עליך לתפוס את העם במקום עמוק יותר:‬
‫בתת־מודע שלהם.‬
‫- שיטה: מתג את התנועה שלך -‬
‫- 14 שנים לפני עליית היטלר לשלטון -‬
‫בעקבות העצרות במרתפי הבירה בשנות ה־20,‬
‫המפלגה הנאצית גדלה,‬
‫אבל היו עשרות מפלגות ימין כאלה‬
‫שנלחמו על השלטון.‬
‫כמו כל סחורה אחרת,‬
‫כדי שהתנועה הצעירה שלך תעשה לה שם,‬
‫אתה תזדקק לאסטרטגיה שיווקית מעולה.‬
‫192 מיליוני בקבוקים‬ ‫צועדים פה בסך מדי יום.‬
‫והיטלר היה פרסומאי מבטן ומלידה.‬
‫זה כמעט כאילו המכונה מעניקה להם חיים.‬
‫הופכת אותם לסמלים שמסמלים אותנו:‬
‫עומדים בתור לעתיד,‬ ‫נדחפים בידי כוחות שאינם בשליטתנו,‬
‫מתכוננים ליעד שנותר עמום.‬
‫היטלר הבין את כוחו של הדימוי.‬
‫הוא הכיר בעוצמתו של המיתוג.‬
‫לא מספיק האיש עצמו;‬
‫נדרשת גם איקונוגרפיה נלווית.‬
‫ובעולם הסמלים, אתם מוכרחים להודות:‬
‫זה סמל עוצמתי מאוד.‬
‫אין כמעט מותג מפורסם יותר‬
‫מצלב הקרס, בתוך עיגול לבן, על רקע אדום.‬
‫עד היום, זה כנראה האייקון החזק ביותר‬ ‫בתולדות העולם שלנו.‬
‫אבל גם כשיש סמל חזק,‬ ‫מקור העוצמה האמיתי הוא התומכים שלך,‬
‫והלבוש שלו הוא ההצלחה שלך.‬
‫- *עיצוב: הוגו בוס -‬
‫היטלר יישם את הצעד הזה מהמדריך‬ ‫עם מיליציית ״החולצות החומות״ שלו.‬
‫האקט הזה, של השגת המדים,‬
‫ושל הצטרפות למשהו גדול ממך,‬
‫להיות חלק מתנועה,‬ ‫היה חשוב מאוד בתודעה הגרמנית.‬
‫המדים האלה שמסמלים הקרבה,‬
‫שמסמלים מחויבות, שמסמלים צייתנות ונאמנות.‬
‫במילים אחרות, כשאתה לובש מדים,‬
‫זה אומר שאתה חבר בקבוצה.‬
‫ומי לא רוצה להיות חבר בקבוצה?‬
‫קונפורמיזם הוא ללא ספק‬ ‫אחד מהיעדים העיקריים שרודנים שואפים אליהם.‬
‫הסיבה לכך שהם מצליחים לעתים,‬
‫למרבה הזוועה,‬ ‫היא שהם מצליחים לשכנע את תומכיהם‬
‫שזה לא באמת קונפורמיזם;‬
‫זו אחדות.‬
‫לאחר שתמתג ותאחד את התנועה הגדלה שלך,‬
‫עד מהרה יהיה קשה להתעלם ממנה.‬
‫היטלר משך אליו אנשים‬
‫באמצעות הטקסיות הפוליטית הזאת.‬
‫כשיש צלבי קרס, אנשים צועדים במדים,‬
‫צעדות עם לפידים, נאומים חוצבי להבות…‬ ‫זה מפתה.‬
‫״אם כולנו נהיה בזה ביחד,‬
‫וכל אחד יעשה את החלק שלו,‬ ‫אז בואו נצטרף.״‬
‫נשמע כיפי.‬
‫אבל גם אם אתה מציע הצגה טובה ומראה מצודד,‬
‫עלייתך לשלטון עדיין לא מובטחת.‬
‫אתה צריך להגדיל את הארגון שלך.‬
‫ואיוש התפקידים הנכון עושה את כל ההבדל.‬
‫- שיטה: הרכב את הצוות שלך -‬
‫אף אחד לא שולט לבדו.‬
‫לא אידי אמין,‬
‫לא לואי ה־14, שאמר ״המדינה זה אני…״‬
‫אף אחד לא שולט לבדו.‬
‫כשמדובר בתפיסת השלטון,‬
‫תזדקק לצוות אמין‬ ‫שיהדהד את המסרים שלך וישמור על הגב שלך.‬
‫כדי להוכיח את הנקודה,‬
‫המעגל הפנימי של מועמר קדאפי,‬ ‫שהורכב מקצינים כמוהו,‬
‫עזר לו לבצע את ההפיכה נגד מלך לוב,‬
‫ולהקים את הממשלה בראשה עמד‬ ‫במשך יותר מארבעים שנה.‬
‫סדאם חוסיין הסתמך על קרובי משפחתו,‬ ‫ועל בני שבטו,‬
‫שהיו בסיס התמיכה העיקרי בו בשנות שלטונו.‬
‫יוסיף סטלין קידם תומכים נבחרים‬ ‫בתוך הוועד המרכזי של המפלגה,‬
‫מה שאפשר לו לבסוף לחסל את יריביו‬
‫ולתפוס את השלטון באופן מוחלט.‬
‫אבל כשאתה מרכיב צוות‬ ‫במטרה לתפוס את השלטון מלכתחילה,‬
‫לא כל אחד מתאים לתפקיד.‬
‫כמו כל מנהיג, אתה זקוק‬ ‫לאנשים בעלי כישורים מגוונים‬
‫שיכולים להפיח חיים בחזון שלך:‬
‫מומחה לארגון שיעזור לנהל את התנועה שלך‬ ‫ולהרחיב אותה ביעילות;‬
‫איש צבא חסר רחמים,‬
‫שיגייס אחרים שיכפו את גחמותיך באכזריות;‬
‫עוזר נאמן, שינהל את הלו״ז העמוס שלך‬ ‫ויתעד את פניני החוכמה שלך לדורות הבאים;‬
‫וגיבור צבא עטור מדליות‬ ‫שיעזור לך להרשים את האליטות העשירות,‬
‫מפני שלא זול לעשות מהפכה.‬
‫וכמובן, תמיד צריך לפקוח עיניים‬ ‫ולחפש כישרונות חדשים.‬
‫אבל ככל שהתנועה שלך תגדל,‬ ‫מישהו עלול להתפתות לקרוא תיגר על סמכותך.‬
‫אז אל תשכח את התנאי החשוב מכול.‬
‫אתה רוצה אנשים שאתה יכול לסמוך על נאמנותם.‬
‫ולשם כך, היטלר תמיד סמך על האיש הזה,‬
‫שנהפך לעוזרו הנאמן מכול:‬
‫יוסיף גבלס.‬
‫גבלס העריץ את היטלר.‬
‫הוא שמע את היטלר נואם בעצרת,‬
‫והתאהב,‬
‫ופשוט אמר ״טוב, הוא האחד״.‬
‫גבלס הבין את כוחם‬ ‫של אמצעי התקשורת המודרניים,‬
‫של הקולנוע, של השליטה באמצעי התקשורת,‬
‫והוא הבין את העוצמה‬ ‫של השינון והחזרה שוב ושוב.‬
‫יוסיף גבלס התמנה כשר התעמולה שלו.‬
‫כן, כישרון זה נהדר,‬
‫אבל הדבר החשוב ביותר‬ ‫הוא שתומכיך תמיד יציבו אותך במקום הראשון,‬
‫גם ברגעים הקשים באמת.‬
‫גבלס התמיד באמונתו.‬ ‫בסוף, בבונקר, ב־1945,‬
‫הוא ואשתו הרעילו את ששת ילדיהם במו ידיהם,‬
‫ואז הוא הרעיל את עצמו,‬
‫מפני שלא יכול היה‬ ‫להעלות בדעתו עולם ללא היטלר.‬
‫זאת נאמנות.‬
‫אם פעלת לפי צעדי המדריך לתפיסת השלטון,‬
‫מצאת את המשימה הקדושה שלך,‬
‫התחברת לזעם של בני עמך,‬
‫טיפחת תדמית של ״איש מן היישוב״,‬
‫ויצרת מיתוג בלתי נשכח לתנועה שלך,‬
‫ועכשיו יש לך מעגל מקורבים מוכן לפעולה.‬
‫אבל כדי לעשות את הצעד הסופי אל השלטון,‬ ‫אתה עדיין זקוק להזדמנות שתוכל לנצל.‬
‫וכשהיא תגיע, כדאי מאוד שלא תחטיא.‬
‫- שיטה: בחר מתי לתקוף -‬
‫כשעולה הלחץ לתפוס את הרגע,‬
‫הכול תלוי בעיתוי.‬
‫אתה צריך סבלנות, כמו של קוברה,‬ ‫לפני שאתה מכיש.‬
‫היכולת לשחק לטווח ארוך. לחכות.‬
‫סמוך עליי: הסבלנות שלך תבוא על שכרה.‬
‫הנה, תראה.‬
‫כשסדאם חוסיין היה סגן נשיא עיראק,‬
‫הוא בילה עשר שנים‬ ‫בהקמת שירות חשאי שנאמנה לו,‬
‫לפני שהשתמש בה‬ ‫כדי לתפוס את השלטון מידי הבוס שלו.‬
‫יוסיף סטלין התקרב ללנין‬ ‫במשך שבע שנים ארוכות‬
‫לפני ש״האבא של רוסיה״ מסר לו את המושכות.‬
‫אידי אמין מאוגנדה אייש בסבלנות את הצבא‬ ‫בבני שבטו, שבט הקאקווה,‬
‫שסייעו לו להדיח את הנשיא.‬
‫היטלר כמעט פספס כשהתעלם מהלקח הזה,‬
‫ופעל בטרם עת.‬
‫- 11 שנים לפני עליית היטלר לשלטון -‬
‫הפוטש במרתף הבירה.‬
‫היטלר ארגן ניסיון הפיכה מופרך ומטורלל.‬
‫למעשה, הוא ניסה להוביל אספסוף של נאצים‬
‫ברחובות מינכן,‬
‫ולחטוף מנהיגים פוליטיים בבוואריה,‬
‫ולהחזיק בהם כבני ערובה‬ ‫עד שיוותרו על השלטון.‬
‫היו המון קצרים בתקשורת.‬
‫בסופו של דבר, הם עזבו את מרתף הבירה,‬
‫ואז שוטרים ירו לעברם. זו הייתה טעות איומה.‬
‫- כלא לנדסברג -‬
‫היטלר נשלח לכלא לנדסברג.‬
‫התקשורת העולמית לעגה לו.‬
‫יש גזיר עיתון קלאסי,‬ ‫נדמה לי מה״ניו יורק טיימס״:‬
‫״נראה שהר היטלר‬ ‫עומד לפרוש בקרוב מן החיים הציבוריים״.‬
‫והוא אכן פרש, ומאז לא נודעו עקבותיו.‬
‫- הסוף -‬
‫אה… נכון.‬
‫הוא היה שם לצד אחד‬ ‫ממעריציו הנאמנים ביותר, רודולף הס,‬
‫והס היה זה ששכנע אותו‬
‫להתחיל בכתיבת המנשר שלו,‬
‫והמנשר הזה, כמובן,‬ ‫נהפך לספר ״מיין קאמפף״,‬
‫״המאבק שלי״.‬
‫ובכל זאת, העלאת שאיפותיו על הכתב‬ ‫ושחרורו מהכלא כעבור תשעה חודשים‬
‫לא חוללו מהפך מיידי בחייו של היטלר.‬
‫מצבו רק החמיר.‬
‫- שנות העשרים המוזהבות -‬
‫שנות העשרים הסוערות‬ ‫היו תקופה של חופש ביטוי והזדמנויות.‬
‫אופן הלבוש, סגנונות החיים,‬
‫נשים היו משוחררות יותר…‬
‫זה היה מלהיב.‬
‫לא ממש.‬
‫הדבר האחרון שאתה רוצה,‬ ‫בתור רודן בהתהוות, זה ציבור שטוב לו.‬
‫זה היה עשור שקט בשביל היטלר.‬
‫זה היה מאבק פוליטי.‬
‫- המפלגה הנאצית -‬
‫אבל למרבה המזל,‬ ‫לתקופות טובות יש סוף.‬
‫באוקטובר 1929,‬
‫הבורסה בארה״ב קרסה,‬
‫ושווקים ברחבי העולם קרסו בעקבותיה.‬
‫קצת אחרי תחילת השפל הכלכלי,‬ ‫אז קרתה הפריצה של המפלגה הנאצית.‬
‫לפני השפל הגדול, לא היה מובן מאליו‬
‫שהם יהיו המפלגה הדומיננטית.‬
‫יולי 32׳ היה רגע השיא של הפופולריות‬ ‫של המפלגה הנאצית. 37 אחוזי תמיכה.‬
‫ואז היטלר התמנה כקנצלר.‬
‫- 30 בינואר 1933‬ ‫היטלר מתמנה כקנצלר גרמניה -‬
‫כשהיטלר נכנס לתפקידו כקנצלר,‬ ‫אין לו סמכות מוחלטת.‬
‫הוא לא שליט המדינה.‬ ‫עוד יש נשיא שהוא כפוף לו.‬
‫הוא חייב להתחיל לנצל הזדמנויות‬
‫שיחזקו את האחיזה שלו בשלטון.‬
‫ואין הזדמנות טובה יותר ממשבר טוב.‬
‫השריפה ברייכסטאג אפשרה לו להסתער.‬
‫- 27 בפברואר 1933 -‬
‫לב־לבו של הממשל שלך נשרף עד היסוד.‬ ‫מה יכול להיות נורא מזה?‬
‫אבל כשהיטלר מגיע למקום,‬
‫הוא לא נראה המום,‬
‫אלא מלא בהשראה מוזרה.‬
‫״אתם עדים כעת לתחילתו‬ ‫של עידן חדש בתולדות גרמניה.״‬
‫…כך הוא אומר לכתב.‬
‫הוא ממהר אל משרדי‬ ‫העיתון הרשמי של המפלגה הנאצית,‬
‫ועובד עד עלות השחר.‬
‫למחרת, הכותרת של היטלר‬ ‫מאשימה את הקומוניסטים בהצתת הרייכסטאג.‬
‫אחרים סבורים שההסבר הוא שונה.‬
‫הם מאמינים שפעילים נאציים,‬ ‫שהיו כפופים להיטלר עצמו,‬
‫הם שהציתו את האש,‬ ‫במטרה להגביר את התמיכה בהם.‬
‫היטלר התעלם מהשמועות,‬
‫ודרש משרי הממשלה לחתום‬ ‫על צו חירום אותו ניסח,‬
‫אשר הפך את גרמניה למדינת משטרה,‬ ‫תחת שליטת הנאצים,‬
‫ולקח את הצו לנשיא פאול פון הינדנבורג.‬
‫פון הינדנבורג לא יכל לעיקשותו של היטלר,‬
‫או למשבר שהתחולל במדינה.‬
‫הצו הרשמי העניק להיטלר סמכות גורפת‬ ‫לכלוא מתנגדים,‬
‫לפרק את כל המפלגות מלבד הנאצית,‬ ‫ולהשתיק את התקשורת.‬
‫היטלר חיפש הזדמנות‬
‫לשים סוף לחירויות הפרט ולרמוס את מתנגדיו,‬
‫והוא מצא אותה.‬
‫רודנים בפוטנציה יודעים אינסטינקטיבית‬
‫שכשאנשים חשים מאוימים,‬
‫הם מחפשים מנהיגות חזקה וסמכותנית,‬
‫ותומכים בשליט חזק.‬
‫הבמה ערוכה, ועכשיו זה רק עניין של זמן.‬
‫כעבור 17 חודשים, פון הינדנבורג מת,‬
‫ואדולף היטלר התמנה כקנצלר‬ ‫וגם כנשיא של גרמניה,‬
‫שש־עשרה שנים בלבד לאחר‬ ‫שגורלו התגלה בפניו במלחמת העולם הראשונה,‬
‫ובשבילו, זו הייתה רק ההתחלה.‬
‫אם הגעת עד לשלב הזה… ברכותינו!‬
‫הקמת תנועה, ותפסת את מושכות השלטון.‬
‫אבל עכשיו… הבשורות הרעות.‬
‫אתה כבר לא האנדרדוג.‬
‫אתה השליט,‬
‫מה שאומר שמצוירת לך מטרה על הגב.‬
‫אז איך תבסס את מעמדך בשלטון,‬ ‫וגם תעמיד את יריביך במקום?‬
‫כצעד הבא במסע שלך לרודנות,‬
‫תן לסדאם חוסיין להשיב על השאלה‬
‫שטורדת את מנוחתו של כל רודן חדש ופגיע:‬
‫כיצד להרחיק מעליך את הזאבים?‬
‫תרגום כתוביות: יניב אידלשטיין ‬